Opgave 13. Fejlfinderen

Vi træner at registrere fejl og korrigere dem …

For at være en dygtig staver skal man træne *at registrere* stavefejl. Det vil sige *at lægge mærke til* stavefejl. Når man har opdaget en fejl, skal man kunne *korrigere* den. Altså *rette* til det rigtige.

**A. Først skal du læse denne tekst:***Jeg vil ud at kører idag vil i med? Da vi kom kørene ude i skovn, kom der pluseligt to ræve løbene. De var blevet forskræket af en cykelrydder på mountain bike. De køre altid vildt på bakerne. Orienterings løberer er man også nød til at holdeøjemed. Jeg så engang en cykel rytter uden cykel hjelm han suste ned ad en bagge og han ramte næsten en orienterings løber for at undgå en kollition væltede ham på mountain bikken men heldivis sketede der ikke nået selvom hjælmen falt af. Rævene nåede heldivis over vejen og vi kom hend til is kiosken.*

**Teksten ovenfor er smaskfyldt med stavefejl, og der mangler punktummer og kommaer. Alle de fejl skal du prøve at finde.**

**B. Du skal starte med at arbejde alene. Du skal oprette et nyt dokument og skrive teksten forfra, men uden alle fejlene. Ordbogen i skriveprogrammet eller på din mobiltelefon og Google kan garanteret hjælpe med nogle af ordene. Du skal sætte teksten pænt op og lave afsnit. Skriv også en overskrift, der passer til teksten.**

**C. Bagefter skal du arbejde sammen med en kammerat. I skal fortælle hinanden, hvad I har rettet. Det er især vigtigt, at du kan fortælle, hvorfor du har lavet dine rettelser. Altså hvornår du eksempelvis har brugt huskereglen om nutids-r, huskereglen om sammensatte ord, viden om stumme bogstaver, viden om dobbeltkonsonant osv.**

**D. Når I sammen har talt om de fejl, I har rettet, er det jeres tur til at lave en ”fejl-tekst”. Skriv en kort tekst med en masse fejl! Du skal tænke over de faldgruber, det danske sprog ”snyder” os skrivere med. Det er faktisk ikke helt let, for det kræver viden om sprog. Måske skal I starte med blot at skrive et par linjer.**